*Par atklāta konkursa*

## *“Piesūcinātu ozolkoka gulšņu un sliežu stiprinājumu piegāde”*

*(ID Nr.RS/2022/18) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**Jautājums:**

Konkursa nosacījumos ir noteikts piegādes grafiks, savukārt minēts, ka ir iespēja produkciju piegādāt arī agrāk. Līguma projektā norādīts, ka apmaksa tiek veikta 30 kalendāro dienu laikā pēc Preču piegādes saskaņā ar līguma noteikumiem, taču nav papildu precizējumu par apmaksas nosacījumiem priekšlaicīgas piegādes gadījumā. Lūdzam sīkāk izskaidrot preču apmaksas kārtību gadījumā, ja tās tiek piegādātas pirms termiņa (līdz visam apjomam), kas paredzēta grafikā.

**Atbilde:**

Ja preces atved ātrāk, tad uzreiz pēc atvešanas notiek preču pieņemšana Līgumā noteiktajā kārtībā, un samaksa par preci tiek veikta 30 (trīsdesmit) dienu laikā pēc preces attiecīgās daļas piegādes un pieņemšanas Līgumā noteiktajā kārtībā un rēķina saņemšanas.

Iepirkumu komisijas priekšsēdētāja Karīna Meiberga